गांधी ने डेरा प्रमुख राम रहीम के लिए मांगी फांसी की सजा - dharamvir gandhi speak against ram rahim
गांधी ने डेरा प्रमुख राम रहीम के लिए मांगी फांसी की सजा
Updated: 12 Jan, 2019 02:01 PM
नाभाः हरियाणा के पत्रकार रामचंद्र छत्रपति हत्याकांड मामले में आम आदमी पार्टी (आप) के निलंबित सांसद धर्मवीर गांधी ने डेरा प्रमुख राम रहीम के लिए फांसी की सज़ा की मांग की है। गांधी ने कहा कि बलात्कार मामले में सी. बी. आई. कोर्ट ने राम रहीम पर प्रशंसनीय फ़ैसला सुनाया था, आशा है कि अब भी कोर्ट ऐसा ही करेगा।
गांधी ने अकाली दल और कांग्रेस पर बरसते हुए कहा कि यह पहले वोटों के लिए डेरे में चक्कर लगाते थे। केजरीवाल के पंजाब दौरे पर बोलते हुए उन्होंने कहा कि वह बेशक पंजाब में आए लेकिन पहले आप पंजाब में से क्यों हारी इस पर विचार करें।
एक्सीडेंटल प्राइम मिनिस्टर फ़िल्म पर बोलते हुए गांधी ने कहा कि डा. मनमोहन सिंह का कद बहुत ऊंचा है और इस फ़िल्म के साथ उनके अक्स को कोई फर्क नहीं पड़ेगा। उन्होंने कहा कि भाजपा ने राजनीतिक लाभ लेने के लिए यह फ़िल्म जान बूझ कर रिलीज की है। गांधी ने कहा कि टकसाली नेताओं के साथ जल्द ही मीटिंग की जाएगी और खैहरा आज भी उनके साथ मीटिंग करके आए हैं।